**“শিক্ষক আমি”**

**মোঃ হাবিবুল্লাহ্**

**সহকারী শিক্ষক (আইসিটি)**

**কনেশ্বর এস.সি. এডওয়ার্ড ইনস্টিটিউশন**

**ডামুড্যা, শরীয়তপুর।**

শিক্ষক আমি শ্রেষ্ঠ সবার

করিনাকো কোন ভয়,

আমার কন্ঠে অনুপ্রানিত ছাত্র

ভয়কে করেছে জয়।

অ,আ হতে শিখিয়েছি তাকে

বিশ্ব করিতে জয়,

ধর্ম, বর্ণ, গোত্রে নেই কোন ভেদাভেদ

‘মানুষ’ তার পরিচয়।

শিক্ষক আমি বলিতে পারিনা

মিথ্যার ফুলঝুড়ি,

করিতে পারিনা কারনে-অকারণে

কাহারো স্বপ্ন চুরি।

সত্য-ন্যায়ে বলীয়ান হতে চাই

বিশ্ব বাসীর কাছে,

সম্মাণটুকু আছে বলেই আজও

শিক্ষক বেঁচে আছে।

শিক্ষক আমি, স্বপ্ন দেখাই

শ্রেষ্ঠত্ব আর মানবতার,

অঙ্কুর হতে দেহটা গড়ে যেমন

বৃক্ষ ও তরুলতার।

নিজে না খেয়ে দীক্ষা বিলাই

অবুঝ শিশুর মনে,

সবার অজান্তে ভালোবাসা দেই

অজানা মায়ার টানে।

শিক্ষক আমি, সত্য বলিতে

করিনাকো কোন ভয়,

সৎ, সাহসি শিক্ষক সমাজ

নেই তার পরাজয়।

পরের কল্যাণে আমার এ জীবন

করে যাই উৎসর্গ,

জীবনের মাঝে খুজে পাই আমি

আমার সুখের স্বর্গ।